REPOZITORIJ

Kazaljke na satu učionice koji je visio na zidu pored velike ispucane zemljopisne karte pokazuju kako će nastavni sat početi svake sekunde. Učenici 7.a razreda Treće Osnovne škole su imali svega nekoliko sekundi pred ispitom iz Geografije. Hvatali su posljednje trenutke „slobode“ kako bi vještije priljepili šalabahtere u rukave i barem letimično „preletjeli Aziju“.

Profesor Abner pred vratima kabineta po već ustaljenom ritualu rukama pegla svoj smeđi karirani sako. Pogledom prati kazaljke na ručnom satu čekajući da u točno vrijeme uđe u učionicu. Strog, ali pravedan, traži sve i ne posustaje od nikakvog pritiska. Nije dovoljno samo na testu položiti poglavlje iz Geografije. Svaki učenik će morati još usmeno odgovarati na karti. Njegovoj omiljenoj požutjeloj ispucaloj karti. Kako su kazaljke pokazale 12h, prof. Abner zgrabi plavi učenički imenik 7.a razreda pod ruku, čvrsto ga stegne i otvori vrata koja su vodila iz kabineta u učionicu.

Ulaskom u učionicu kao da su prekidačem ugašeni, učenici svi kao jedan sjedaju u svoje klupe pod pratnjom padajućih letećih papirnatih aviona. Profesor Abner položi imenik na stol, otvori prozor kako bi svježim proljetnim zrakom ispunio učionicu, zadovoljno udahne punim plućima i u ritmu uzdaha podigne ruke, kažiprstom namjesti naočale, okrene se i sa osmjehom se obrati razredu.

* Geografija nije kao ostali predmeti dragi moji. Sjedneš i naučiš. Geografiju živiš. Gledaš, slušaš i udišeš. Kao ovaj zrak što sam pustio u vaše male ali velike živote upravo sada. Možete pobacati šalabahtere iz rukava. Danas mi je rođendan i odlučio sam vas počastiti. Častim vas odgađanjem testa za tjedan dana. Pa imate vremena da slijedeći puta „pojedete“ Aziju, a ne da kada pročitate Sinajsko gorje, vas odmah asocira na nekakvu mačku.

Govorio je profesor Abner ne spuštajući osmjeh sa lica prelazeći dlanom preko zempljopisne karte koju je toliko volio. Svaku njezinu poru, njezin miris koji je bio mješavina starog papira i svježe krede.

Kada se okrenio s karte prema razredu, nastala je tišina i učionica je bila potpuno prazna. Opet.

---

Cigareta je toliko dogorjela da je zahvatila sam filter pa i vrhove prstiju. Nespretno gašeći cigaretu u pepeljari, opet se opekao i uprljao je prste sa pepelom jer je zadrijemao na stolcu. Poluljutito, profesor Abner je samo obrisao prste zaprljane od pepela od svoj zgužvani smeđi karirani sako, nezainteresirano gledajući kroz zatvoren prozor učionice zaustavivši kao i uvjek pogled na požutjeli obris na zidu kao da je nekada tu visila nekakva karta ili zidni sat.

Na stolu je titrao hologramski ekran u kojemu je otvoren terminal za ukucavanje naredbi. U vrhu terminala je digitalni natpis u kojemu piše. „Sretan Vam rođendan profesore Abner“. Čekajući info o početku nastave kojega treba terminal pustiti, profesor Abner se ne može riješiti snažnog osječaja koji ga je obuzeo nakon kratkog sna kojega ne razumije baš najbolje. Opet je sanjao istu učionicu u kojoj je sada, učenike, ispit iz Azije, zidni sat i veliku kartu. Taj san mu se ponavlja i počinje ga već uznemiravati.

Terminal izbacuje poruku tekstualnu i glasovnu.

* Možete aktivirati repozitorij -> branch Geografija profesore Abner i pozvati učenike.

Jednom rukom naslonjen na glavu profesor je poluzainteresirano odabrao „pozovi“ na terminalu hologramskog ekrana i čekao ulazak učenika.

Kako su se otvorila klizna vrata učionice, učenici su ulazili jedan za drugim kulturno pozdravivši profesora. Svatko je znao svoje mjesto u učionici i bez iti jedne riječi su sjeli za školske klupe. Nisu imali torbe, bilježnice u zadnjim džepovima, niti osjećaja da imaju ispit. Doduše ispiti više niti ne postoje. Nikakav školski pribor kojega su prijašnje generacije nosile više nije bio potreban. Repozitorij je zamijenio sve.

Gledajući u djecu i čekajući da pokrenu svoje holograme i terminale, profesor Abner još pod dojmom sjeta iz maloprijašnjeg sna ne može se pomiriti svojim statusom. Samo ih dvoje radi u školi i ne vidi svrhu svoga posla.

Države koje su uvele repozitorije imaju po jedan DELTA repozitorij. On je mozak svake države i apsolutno upravlja s njome. MASTER repozitorij je postavljen u mjestu Puppebu na otoku Jan Mayen smještenom u hladnom Norveškom moru u blizinu Grenlanda. MASTER upravlja DELTAMA i ništa nije prepušteno slučaju. Doslovce je najmanja sitnica isplanirana i kontrolirano i vrlo precizno se s njome upravlja.

Započelo je s ratovima, poljoprivredom, industrijom, bankarstvom, naftom, političkim, gospodarskim i financijskim krizama, kulturom, sportom.... da bi konačno došli do znanja. Kontrolu nad znanjem su kompletno preuzeli repozitoriji i znanje se proizvodi precizno prema predodređenom planu MASTER repozitorija.

Zna se točno koliko u kojoj državi u određenom vremenu se planira proizvesti inženjera, doktora, znanstvenika, konobara, programera, stolara.... Škole su i dalje ostale, ali njihova svrha nije edukacija već sabirno mjesto na kojemu se provodi planska politika repozitorija.

Tko će šta biti, s čime će se baviti i koja će biti njegova uloga u društvu se zna već pri rođenju dijeteta. Nakon rođenja novorođenče se prije prvog plača prvo upisuje u bazu repozitorija. DELTA repozitorij automatski dodjeljuje timeline osobi koja se rodila sa planskim točkama kada će se spojiti na određeni branch ( granu repozitorija ) i pokupiti ono što mu je namjenjeno, isplanirano je točno u milisekundi kada će netko nešta naučiti i koliko i šta će biti i kada će biti.

REPOZITORIJI imaju brancheve. Branchevi su grane i svaka grana ima svoje zadatke. „School branch“ je namjenjen za znanje i zanimanje. „Sport branch“ za sport, „Art branch“ za kulturu i umjetnost, „Army branch“ za vojne obuke, „Police branch“ za policiju koja je preuzela snažnu ulogu u novome društvu.

School, Army i Police branchevi su obavezni koji se planiraju u svim državama. Svi ostali se plaćaju. Ne možete više igrati nogomet na igralištu ako niste platili i spojili se na DELTA repozitorij -> Sport branch->soccer. Ne možete igrati nogomet jer jednostavno ne znate igrati i nemate gdje naučiti. Samo vas repozitorij može učiti. Ne možete niti naslikati sliku, glumiti u kazalištu ako se niste spojili na DELTA repozitorij -> Art branch -> theater. Možete znati samo ono što vam se dopusti da saznate, ili ono što ćete platiti. Samostalno ne možete znati doslovce ništa.

Učenici su bili zadovoljni sa svojim znanjem. Nakon povlačenja brancheva sa repozitorija, znali su točno onoliko koliko trebaju i koliko je z anjih planirano i to nisu mogli zaboraviti. Zahvaljujući „Repozitoriju“ znanje nije moglo isphlapiti jer jednostavno nije niti postojalo.

Kako se spaja na repozitorij i branch te dobiva znanje? Određeno znanje u School branchu se dobije tako da se preko terminala učenik spoji na DELTA repozitorij i branch koji je sadržavao sve potrebne informacije. Spajalo se na preko gita, a git je sustav na kojega se pohranjuju sve promjene u repozitoriju. On je virtualno skladište znanja i svih informacija, on je virtualni mozak cijele populacije. Jednostavno kada učenici trebaju nešta naučiti, oni ne uče, već samo preuzmu kod sa repozitorija u svoj chip. Taj kod se zove **git pull kod**.   
  
Spajanjem preko bash terminala sa jednostavnom komandom **git pull** se spoje na DELTA repozitorij i sa određenog brancha preuzmu kod koji se pohranjuje u **čip učenika** koji im je ugrađen u dlanu. Taj kod je veza čovjeka i određenog repozitorija tj. brancha koji sadržava svu potrebnu informaciju.

Ukoliko vas zanima npr. koji je najviši vrh u „Sinajskom gorju“, kod u ljudskom čipu koji sadrži podatke o branchu School branch-> geography, se bežično spaja na DELTA repozitorij i vrši na ljudski chip return podatka. Taj podatak se ne pamti, već se samo upotrebljava jer je chip spojen sa kompletnim ljudskim neurološkim sustavom. DELTA i MASTER repozitoriji vrlo precizno broje koji podaci se i koliko puta koriste i u slučaju prekomjernog i nekontroliranog korištenja brancha, isti se ugasi bez upozorenja a samim tim i „znanje“.

Profesor Abner ga nije volio pretjerano otpočetka iako je društvo pozitivno prihvatilo repozitorije. Društvu je odgovaralo da ne moraju misliti, učiti i da to radi netko umjeso njih. Abner ga nije volio jer je njegov posao pretvoren u posao operativca. Mogao ga je raditi praktički svatko i svjestan da on i kolegica Sonja iz drugog bloka škole će vjerojatno biti zamjenjeni, jer vlasti zbog smanjenja troškova operativu pokušavaju prebaciti na glavni server preko kojega bi aplikacija umjesto profesora zadavala učenicima koje git pull kodove trebaju povući u svoj chip.

---

Igor je sjedio u trećoj klupi i nervozno je otvorio svoh hologramski terminal. Dva puta nije uspio izvršiti git pull i s time je „pao“ dva brancha. Jedan je bio povjest, a drugi strani jezici ( njemački, engleski i ruski ). Ako padne geografiju znao je da neće moći nastaviti školovanje, jer sustav bi ga automatski detektirao kao dijete sa posebnim potrebama i ugasio bi njegov account na repozitoriju. Samim tim postao bi beskoristan za novi društveni poredak.

Na hologramima u razredu se pojavio info da učenici započnu s preuzimanjem brancha School branch-> geography. Ukucavajući komande git pull, učenici su nakon potvrde stavljali dlanove na okrugle čitače koji su bili ugrađeni na klupama i preuzimali su u svoj chip kod za geografiju. U svega nekoliko sekundi svi oni će moći koristiti sve podatke o geografiji koji se nalaze na DELTA repozitoriju. U svega par minuta geografija je naučena zauvijek i to cijela.

Kod Igora se opet pojavlju je greška kod git pull-a. Jednostavno ne može preuzeti repozitorij i nervozan sa početnim grašcima hladnoga znoja i sa zaustavljenim dahom baca pogled na profesora Abnera koji na svome hologramu dobiva alert kako klupa 8 u kojoj sjedi Igor ne može preuzeti branch repozitorija i kako je to treći puta.

Profesor je u toj situaciji dužan porovjeriti je li Igor ispravno ukucao komande u terminal i u tom slučaju izvršiti ispravak. U suprotnom Igor bi trebao napustiti razred. Pao je i nije sposoban za daljnje školovanje.

Bijeli kombi se parkirao pred školu u kojemu je sjedilo nekoliko djece. Svi oni su imali probleme kao i Igor, a nastavu će nastaviti prema programu za djecu s posebnim potrebama i nitko nije znao gdje se on provodi i na kakav način. Nitko nikada više nije vidio djecu koja su odvežena.

Svaki puta kada bi bjeli kombi došao po učenika, profesor Abner bi se priupitao kakva je to škola i gdje se nalazi? Koji je njezin repozitorij ? Ako uopće i postoji repozitorij za nju.

Prateći Igora kroz prozor kako korača prema bijelom kombiju profesor Abner je šutio i gledao bez iti jedne empatije. Bilo mu je ipak jako poznato lice toga učenika. Viđao ga je svaki puta u svome snu i ono što mu je upečatljivo je to da je u snu bio najaktivniji i najnadareniji učenik u razredu. Stoga mu je bilo pomalo jezivo što gleda u isto lice dječaka koji je koračao prema bijelom kombiju kao „nepoželjan“.

------

Proljetna popodnevna kiša je započela svoj performans prelijevajući se preko sunčevih zraka. Svježinu ulice Matije Gupca u sekundi su prošarale dugine boje. Miris lipe je okupirao svaki kutak i profesor Abner je uvjek svojom ulicom volio koračati laganim i dugim hodom kada bi se vraćao kući s posla. Obožavao je svoju ulicu, udisao je punim plućima svaku njezinu česticu.

Hodajući sa sklopljenim kišobranom u ruci, profesor Abner je razmišljao o bijelom kombiju i o svome snu. Razmišljao je o tom dječaku čije lice mu ne izlazi iz misli. Čežnja ga još nije napustila, a san mu je stvarao konfuziju jer mu je djelovao toliko stvaran kao da je tako nešta već postojalo. Učenici, testovi, ispitivanja, učenja, karta, sat, ploča, školsko zvono.

U trenutku razmišljanja automobil je proletio kroz lokvu svježe kišnice na pločniku i profesor Abner je odskočio kako bi izbjegao zalijevanje svoga smeđega sakoa. U tome trenutku sudario se sa čovjekom koji je bio obučen u crnu uniformu.

* Ispričavam se, današnji vozači nemaju osjećaja za nas pješake. Malo bi trebali podesiti branch za vožnju na našem repozitoriju.

Rekao je poluljutito na nepoznatog vozača profesor Abner pogledavši u čovjeka srednjih godina obučenog u uniformu koji ga je slušao.

* Profesore Abner. Nema potrebe za ispriku. Nego, da budem konkretniji kada ste već me zaskočili prije nego ja vas. Želio bih porazgovarati o Vašem snu kojega ponavljate.

Profesor Abner je iznenađujuče pogledao čovjeka koji mu se obratio pritom se priupitavši kako on zna za njegove snove i odakle zna za njega

* Snu iz učionice profesore Abner. Znate li da s tim snom radite prekršaj pravilnika. Nemate pravo sanjati nešta van repozitorija profesore Abner. Igrate se sa vatrom moram priznati iskreno, ali ipak želim Vam pomoći. Dođite. Idemo na kavu

------

Čovjek u crnoj uniformi je odbio cigarete od profesora Abnera u poluzadimljenoj gradskoj kavani. Abner je u tišini zapalio cigaretu, povukao polako dugački dim kojega je dugo ispuštao iz sebe. U pozadini je svirao lagani jazz.

* Pređite na stvar, gospodine Luks.

Profesor Abner je pročitao ime čovjeka na kartici koja je bila prišivena na košulju od uniforme.

Luks je pripadnik scouta koji rade za DELTU. Njihov zadatak je pronaći one koji ne funkcioniraju pod sustavom. Infiltrirati se među skupine anarhista koji djeluju s ciljem da se repozitoriji unište. Scouti su noćna mora za svakog građanina koji radi protiv sustava ili za kojega se makar i posumnja da rade ili planiraju raditi protiv njega. Pod njihovim resorom su i bijeli kombiji koji odvoze učenike kao što je Igor. Oni su direktni protagonisti ljudskih sudbina i represivna ruka politike repozitorija.

* Vidite ovako. Stvari se ne smiju pustiti van kontrole. Puno je novaca i truda uloženo kako bismo dobili DELTU. Vjerojatno niste znali, ali ipak nemaju sve države na svijetu DELTU. Neke zemlje još pregovaraju kako bi dobili licencu od MASTER-a, mi smo dugo pregovarali i prilagođavali svoj sustav. DELTA daje društvu puno, ali i traži nešta od nas. Onaj tko ne može dati, da ne kažem ne želi, ne može biti dio društva kakvog smo zamislili. On je nepodoban, da ne kažem višak. Vaši snovi postaju zabrinjavajući profesore Abner, nemojte da od Vas stvore višak.

Abner se nalsonio na drveni stolac, te je sa dva prsta primio šalicu čaja i popio dva gutljaja. U tišini je supstio šalicu čaja na tanjurić. Nagnuo se prema Luksu i rekao mu

* Taj san...koji se stalno ponavlja. Ne znam odakle mi. Ne znam šta mi govori. Zbog čega je on vama pretnja ako ga i ja ne razumijem. Ima li nešta što mi želite reći ? Mislim, niste me došli scoutirati samo. Jer da jeste ne bi ovdje sjedili. Nešta želite od mene gospodine Luks ?

Luks pomalo nervozno se također približio profesoru Abneru. Pazi da ono što će mu reći bude što je moguće tiše.

* Vidite profesore. Vaš san je znak da niste prihvatili resetiranje najbolje, znate vi o tom snu sve, ne trebate mi prešućivati svoje emocije, one se vide na našim dijagramskim hologramima. Svi smo mi resetirani profesore. Kada smo dobili svoj DELTA repozitorij, nakon chipiranja su nam resetirali sve što smo znali, čuli, vidjeli, postojali, živjeli. Nakon reseta su nam pullali brancheve prema točnom planu kojega nam je zadao MASTER, tako da smo nastavili svojim životima kao da prije nismo nikada niti postojali. Lako za nove generacije koje se rađaju. Njih se chipira i kontrolira ispočetka, nema resetiranja, nemaju stare prošlosti, starih snova i osjećaja. Tako da nemogu imati niti nostalgije. Mi, mi smo im problem. Reset nije kod svih najbolje prošao. Nekima su ostala u podsvjesti određena sjećanja. Zbog toga imate taj san kojega ta sjećanja aktiviraju. Znate profesore Abner repozitorij ne voli stara sjećanja, a sustav preko chipa kod vas detektira emociju nostalgije. Sustav pogotovo ne voli nostalgiju. To je znak da imate ozbiljan problem. Često ga sanjate i u bazi ste danas stavljeni na listu, na listu viška. Računajte da će doći po Vas profesore Abner.

Profesor Abner je pozorno slušao svaku riječ. Sve što mu je Luks govorio je samo potvrđivalo njegove sumnje koje je vješto krio od repozitorija. Zagonetno mu je bilo zbog čega mu se Luks otvorio. Šta želi od njega

* Zašto mi to govorite gospodine Luks, kako mislite doći će po mene, odvesti će me gdje? šta zapravo točno želite od mene još jednom vas pitam?

Pogledao je kroz ipuhnuti dim od cigarete profesor Abner u oči Luksa i zašutio.

* Zato jer sam ja dobio nalog za Vas. Nalog je tajmiran za sutra. Imate vremena da se izvučete. Samo toliko Vam mogu pomoći. A želim Vam pomoći jer i kod mene reset nije prošao najbolje. Borim se sa starim sjećanjima i sa trenutom situacijom.

U kavanu su ušla dva oficira Scouta, Luks se istoga trenutka ustao i tiho rekao profesoru Abneru

* Moram ići, sretno, pomogao sam Vam koliko sam mogao. Morate sami pronaći svoj izlaz. Prvo ga pronađite u svojim osjećajima, snovima i sjećanjima. Samo pratite svoje misli. Nemojte me sutra čekati, sutra Vam neću moći pomoći.

Luks je ustao sa drvene stolice i krenio prema izlazu. Pozdravio je dva oficira koji su nezainteresirano mu odzdravili.

Profesor Abner je ostao sjediti i lagano je nastavio piti svoj čaj. Uživao je u laganom jazzu i cigaretama. Osjećaj straha nije imao. Zainteresirao se samo za svoj san. San svoje učionice. Bio je čak i pozitivno uzbuđen, ali i sretan što sutra neće ići ponovo u školu koju doslovce nemože podnijeti.

---

* Sretan vam rođendan profesore Abner.

Viknuše djeca iz svog glasa profesoru jer im je poklonio odgodu pisanja testa iz Azije. Razred se uz proljetni zrak ispunio nemjerljivom radošću. Abner je sjeo i sa velikim smješkom pogledao u svoja 32 učenika. Uzeo je svoje novine, rasklopio tako da ne vidi više svoj razred i sjeo na svoju omiljenu stolicu koja je škripala u ritmu ljuljanja. Taman kada je okrenio list novina streslo ga je školsko zvono.

Rukom je zaklopio zvono sata na noćnom ormariću. Ustao se iz kreveta ne obazirući se na svoj san koji je već postao ritualna svakodnevnica. Profesor Abner je rukom opipao svoj smeđi kožni ispucani kovčeg kojega je spremio noć ranije. Otišao je u kupaonicu gdje je obrisom ruke ostavio trag na zamagljenom ogledalu.

U tišini se gledao nekoliko minuta u rupi zamagljene površine ogledala i u pogledu mu je bilo jasno da je spreman na odlazak tamo gdje ga vodi njegov san.

Morao je krenuti brzo kako bi izbjegao SCOUT-e koji će doći po njega vrlo brzo.

Ulica je spavala, led lampe koje su obasjavale kolnike su radile na 12% kapaciteta. Prolazili su automatski čistači i perači, njih nije pogonio čovjek već droidi koji su također pod upravljanjem repozitorija.

Gradom od 24:00 do 06:00 ulicama patroliraju SCOUT-ovi dronovi. Dronovi su preuzeli kompletan nadzor i sa isprogramiranim kontrolerima preko senzora javljali repozitoriju svaku situaciju koju bi zabilježili. Policija više ne postoji kao prije. SCOUT-i su policija i svako kretanje u navedeno vrijeme je bilo zabilježeno i evidentirano te pullano u operativnu sobu SCOUT-a.

Profesor Abner je znao da mora izbjegavati gradske dronove. Oni bi u sekundi skenirali njegov chip i zabilježeno kretanje poslali repozitoriju koji bi pullao u operativnu sobu SCOUT-a. Kako se Abner već nalazi na listi, to bi bila uzbuna da krenu odmah po njega. U tom slučaju, teško da bi se uspio izvući.

Zastao je na sekundu na pustom raskrižju. Ulicama je odzvanjalo zujanje dronova u daljini i u jednom trenutku začuo je smijeh. Morao je brzo se maknuti jer je znao da će smijeh privući dronove. Dvoje mladih su se poljupcima razilazili i u sekundi su dva drona doletjela iznad njih te su započeli skeniranje. Skenirali su je li njihova ljubav dopuštena evidentirana u bazi repozitorija i jeli dopuštena. Ne možete više niti biti zaljubljen ako veza nije evidentirana u bazi repozitorija koji je planirao koliko veza na godinu se smije dopustiti.

Zaljubljeni par se nije uopće obazirao na dronove, već su se navikli na njih i zagrljajima su se ponašali kao da su sami. Abner je iza ukrasnog grmlja pratio ponašanje dronova kojima je trebalo nepunih 10-ak sekundi da iskeniraju zaljubljeni par i odu dalje.

U trenutku je prošao bijeli kombi u ulici nasuprot zaljubljenog para i uputio se prema ulici profesora Abnera. Taj kombi je išao po njega.

Profesor Abner je znao da mora pronaći svoj san. Sve više i više ga je interesiralo kamo bijeli odvozi sve ljude. Kamo je odvezao njegove učenike koji se nisu mogli spojiti sa repozitorijem i kamo bi odvezao njega da su ga uhvatili u stanu. Morao je dobiti odgovor šta to konkrento znači ako si višak novog društvenog poretka.

Mladić i djevojka su se rastali. Ona je s ulice ušla u zgradu koja je zabljesnula od stubišne rasvjete. Abner ih je gledao čekajući da se situacija rasčisti kako bi neprimjetno krenio dalje prema rijeci. Kako je djevojka ušla u zgradu, mladić se naglim pokretom okrenio prema Abneru i počeo brzo trčati u njegovom smjeru sa fokusiranim pogledom poput robota.

Abner se doslovce ukočio od straha i mladić je u sekundi zastao ispred njegovog lica stavivši mu u ruku jedan chip

* Skenirani smo. Cura i ja. Dronovi su nas skenirali. Ovo je klon njezinog chipa. Sada možemo sigurno profesore Abner krenuti. Dronovi ne prepoznaju vas po licu već po chipu, samo s njime prekrijte svoj dlan. Misle da ste vi ona. Moramo do rijeke prije nego što SCOUT-i dignu uzbunu. Vaš san nije daleko. Bliže je nego što mislite, samo ga trebate pronaći. Moramo trčati profesore. Brzo trčati.

Topli noćni pljusak se spustio po pustim gradskim ulicama. Abner je trčao za mladićem jedva držeći na ramenu smeđi ispucani kovčeg. U velikoj brzini su ulazili iz ulice u ulicu, trčali su brzo kao da trčanju nema kraja. Nije više bio siguran trče li prema rijeci ili prema njegovoj kući, njegovoj školi. Trčali su sve brže i brže. Nije mogao vjerovati da toliko brzo može trčati i bez problema je pratio izrazito brzog mladića.

Dronovi su već krenuli u potragu za njim. Njihovo zujanje je ispunilo gradsku tišinu i bilo je sve glasnije i glasnije. Senzorske trake su isprekidano šarale u sekundi ulice i kvartove. Abneru je preostalo svega desetak metara da uskoči u rijeku, jer gustoća vode bi senzorima na dronovima vratila krivi podatak te ne bi mogli precizno identificirati profesora Abnera.

Na ulicama se pojavilo nekoliko bijelih kombija. Jurili su velikom brzinom. Svi su tražili Abnera i približavali su mu se vrlo brzo. Kiša je padala divljački po gradu pa je tišina bila isparana kišom, zujanjem dronova i škripom guma bijelih kombija.

Profesor Abner je u trčanju okrenio glavu i vidio da su ga senzori dronova identificirali, začuo je škripu kombija koji su se okrenuli prema njemu. Ispred njega je bilo šetalište uz rijeku kraj kojega je velikom brzinom jurio bijeli kombi prema njemu.

* Neću stići. Gotovo je.

Pomislio je profesor Abner i posustajući je stao na sred ulice raširivši ruke držeći čvrsto svoj smeđi kovčeg . Gledajući u kombi koji je jurio prema njemu je.

* Eto vam sve. Uzmite me proždrvljivci jedni. Jebite se i vi i vaš repozitorij. Odvezite me, utopite me, zgazite me. Ne dam vam svoje snove i svoje misli bando programirana.

Vrištao je iz petnjih žila profesor dok se kombi se bez stajanja u punoj brzini približavao prema njemu.

U jednom trenutku ispred Abnera se stvorio jaki bljesak koji je dojurio brzinom svijetlosti. Toliko je bio jak da je Abner skroz na kratko vrijeme zasljepio.

Svjetlost je trajala nekoliko minuta. Pozadina je bila ispunjena nekakvog zaglušujućom bukom i grajom. Sve je podsjećalo kao da je u nekakvom tunelu i da odlazi. Profesor Abner je imao osjećaj da napušta ovaj svijet. Vrtile su mu se slike njegovog sna i djece. Slike Igora, svoje škole i svojih kolega. Znao je da je pronašao dobar put.

Kako je svjetlost nestajala i slika se bistrila zvuk je također bio čistiji.

* Profesore Abner, jeste li dobro ?

Odzvanjalo je vrlo jasno u Abnerovim ušima dječiji glas. Bistrila mu se slika koja je ispred njegovih očiju vidjela dječaka Igora kojega je odvezao bijeli kombi dan prije. Abner je zbunjujuće gledajući okolo sebe sjedio na zelenoj travi.

Okretao je pogled i vidio svoju staru školu. Japanske trešnje su u procvjetano proljeće grlile granama prozor njegovog razreda. Sunce je obasjavalo travnato igralište, a djeca, đaci, pravi đaci su ulazili i izlazili iz škole sa torbama na leđima. Njegov razred se veselo igrao graničara. Preko puta na drugoj livadi, 7. b. se zagrijavao i pozivali su njegov razred na partiju nogometa.

Igor je stajao iznad njega i pružio mu ruku.

* Isprika što smo Vas pogodili jako loptom profesore Abner. Bolje da smo ipak ostali u učionici i pisali test.

Rekao je Igor sa osmijehom pomažući prefesoru Abneru da se digne, te mu je sa kariranog sakoa brisao rukom travu i zemlju.

Zazvonilo je zvono i djeca su veselo potrčala natrag u školu. Abner je stajao ispred ulaza zbunjen i polako je pokušao izbistriti svoje misli.

* To je vjerojatno od udarca lopte u glavu koja me je srušila. Misli su mi se pobrkale totalno. Vjerojatno ću nadoći. Ne mogu vjerovati kakva ludost mi je napala misli.

Rekao je Abner u sebi te se zadovoljno zaputio prema ulazu škole. Ušavši u predvorje vidio je dežurnog učenika pored zvona kako se dopisuje na smartphoneu, preko puta njega podvornica je poluljutito brisala ostatke prosutog jogurta na podu, niz stepenice koje su vodile prema zbornici su ubrzanim korakom se spustile kolegica Sonja i njezina pripravnica požurujući jedna drugu jer zbog kave kasne na školski sat.

Abner je polako šetao kroz školski hol gledajući likovne i književne radove svih razreda. Šetajući je osluškivao iz učionica graju učenika koji se pripremaju za nastavni sat. Raširenim rukama i vrhovima prstiju je dodirivao zidove u hodniku zadovoljno se šetajući prema svome kabinetu poskakujući na prstima imajući osjećaj kao da lebdi. Profesor Abner obožava svoju školu.

Ušao je u kabinet ispeglao svoj karirani sako i duboko izdahnuo. Pogledao na svoj ručni sat čekajući da kazaljke označe početak školskog sat i razmišljao o onome šta mu se događalo.

- Pobogu jesam li ja to možda za mirovinu. Kakvi repozitoriji, nadgledanja, Delte, ljudi u crnom, dronovi. Da čovjek ne povjeruje.

Zazvonio je sat. Profesor Abner je stegnuo imenik i ušao u razred

Ista slika kao iz sna je bila ispred njega. Pun razred njegovih učenika. Svih 32. Osmijehom je pozdravio cijeli razred i svoju djecu izmjerivši ga pogledom detaljno od prve do zadnje klupe.  
Na jednoj praznoj klupi učenici su instalirali svoj najnoviji projekt. Od šibica su napravili model Keopsove piramide u Gizi, Eifelov toranj, Kineski zid...sva svjetska čuda su se nalazila na toj klupi. Izledalo je fantastično. Pogotovo ga je radovala istina što su to napravila samoinicijativno. Nitko ih nije natjerao na to jer su došli na ideju kroz njegova predavanja. Ponosio se tom praznom, ali punom klupom.

Položio je imenik na stol. Pogledao na zid gdje je visio sat i njegova požutjela ispucana karta. Došao je do prozora, otvorio je krila da miris proljetne japanske trešnje ispuni njegov razred. Rukom je podigao naočale, prešao preko svoje karte i udahnuo miris starog papira i krede. Sretan je jer je očigledno da je sve bio samo ružan i čudan san.

Okrenio se prema razredu pogledavši u razigrana dječja lica.

* Tako Vam je to kada se hvatate nečega što ne znate. Kao ja tog vašeg graničara. Dobro je Igor rekao. Bolje za mene da ste pisali test.

Našalio se profesor Abner sjednuvši na svoju stolicu koja je škripala u ritmu ljuljanja. Abner je raširio novine tako da ne vidi razred, podigao je noge na stol i rekao.

* Igore moj. Hvala ti što si mi pomogao ustati na travi vani. Malo sam smotan za tu igru graničara izgleda. Ne znam niti kako se igra ta igra iskreno da ti kažem.

Igor je držao olovku u ustima i proučavao na svome atlasu Sinajsko gorje.

* Nema na čemu profesore. Nemate Vi meni šta zahvaljivati. Ja bi trebao zahvaliti Vama što ste odlučili biti samnom od početka do kraja. A graničar? Kako da ga znamo profesore kada nam nije bilo planirano u repozitoriju. Zato ćemo ga ovdje bez problema naučiti, kao i sve što želimo znati.

KRAJ